Բորիս Դիշլենկո

**Բորիս Իվանովիչ Դիշլենկո** (, ), ռուս գրող, արձակագիր, նկարիչ: 1970-1980-ական թվականների Լենինգրադի չգրաքննվող արձակի կենտրոնական գործիչներից մեկը։

## Կենսագրություն
Ծնվել է ուսուցիչների ընտանիքում (Սերեբրեննիկովսկայա փողոցում՝ թիվ 10 տանը)։  Հայրը՝ Իվան Ֆեոդորովիչ Դիշլենկոն, դպրոցում դասավանդել է նկարչություն և գծագրություն, մայրը՝ Նադեժդա Իվանովնա Պովիդայկոն, եղել է ռուսաց լեզվի և գրականության ուսուցիչ։  Ավագ եղբայր Յուրի Դիշլենկոն (1936-1995) նկարիչ է, Սանկտ Պետերբուրգի ոչ պաշտոնական նկարչության առանցքային դեմքերից մեկը:

Հայրը զոհվել է 1942 թվականին Ստալինգրադի մոտ (Կալաչևսկի շրջան), լեյտենանտի կոչումով և վաշտի հրամանատարի տեղակալի պաշտոնում։ 

Պատերազմից հետո Դիշլենկոյի ընտանիքը տեղափոխվել է Տագանրոգ՝ բնակություն հաստատելով Սվերդլովի փողոցում։  Բորիս և Յուրի Դիշլենկոները սովորել են Ա. Պ. Չեխովի անվան թիվ 2 դպրոցում: 1949 թվականին տեղափոխվել է Կիսլովոդսկ, որտեղ անցել են նրա պատանեկան տարիները. այստեղ նա ուսումը շարունակել է թիվ 14 դպրոցում։ 

1956 թվականին երկու տարով տեղափոխվել է Ռիգա՝ տատիկի մոտ, սակայն դպրոցից հեռացվելուց հետո վերադարձել է Կիսլովոդսկ, որտեղ ավարտել է դպրոցը և 1959 թվականին տեղափոխվել Լենինգրադ։

Ընդունվել Է Լենինգրադի թատրոնի, երաժշտության և կինեմատոգրաֆիայի ինստիտուտ, որտեղ ծանոթացել է Ալեքսեյ Խվոստենկոյի հետ։  Ալեքսեյ Խվոստենկոն իր առաջին երգերից մեկը՝ «Льёт дождём июнь», գրել է 1958 թվականին Բորիս Դիշլենկոյի հետ։  Երրորդ կուրսից Դիշլենկոն հեռացվել է «կեղծիքի և հակասոցիալական վարքի համար» ձևակերպմամբ։  Ինստիտուտից հեռանալուց հետո Բորիս Դիշլենկոն աշխատանքի է անցել Լենսովետի թատրոնում, բայց այնտեղ երկար չի աշխատել։  Այնուհետև աշխատել է Լենֆիլմում որպես նկարիչ-դեկորատոր, այնուհետև՝ պրոմգրաֆիկ, գրքի գրաֆիկ, դռնապան, կաթսայատան մեքենավար և այլն։

Բորիս Դիշլենկոն սկսել է գրել և նկարել 11 տարեկանում։  Նա սկսել է տպագրվել սամիզդատ «Часы» ամսագրում 1976 թվականին, նույն թվականին տպագրվել է արտերկրում «Грани» ամսագրում, իսկ 1986 թվականին՝ «Նևա» ամսագրում։  20 տարեկանում սկսել է ստեղծել իր կյանքի գլխավոր գործերից մեկը՝ «Երկվորյակների համաստեղությունը» վեպը, որը լույս է տեսել 36 տարի անց։  Առաջին անկախ հրատարակությունները հայտնվել են միայն 1990-ականներին։ Մինչ այդ գրողը տպագրվել է «Նևա», «Զվեզդա» և այլ գրական ամսագրերում։ 

Մահացել է 2015 թվականի նոյեմբերի 27-ին Սանկտ Պետերբուրգում։

## Գրական մրցանակներ
* Անդրեյ Բելիի մրցանակի դափնեկիր (1980)
* «Զվեզդա» ամսագրի մրցանակի դափնեկիր (2006)
* «Ռուսական Բուքեր» մրցանակի հավակնորդ «Ուրվագծեր և ուրվանկարներ» վեպով,
* «Ռուսական Բուքեր» մրցանակի հավակնորդը «Երկվորյակների համաստեղություն» վեպով (2010)։

## Բորիս Դիշլենկոյի մասին

## Ստեղծագործություններ

### «Խաղի կանոնները» շարք
* Антрну (վիպակ, 1970)
* Виктимология (վիպակ, 1971)
* Միս (Мясо, վիպակ, 1972)
* Այլմոլորակայիններ (Пришельцы, պատմվածք)
* Ենթատեքստ (Подтекст, պատմվածք)

### «Ոտքերի ծայրերին» շարք
* Սահմանազատման գիծ (Демаркационная линия, պատմվածք, 1967)
* Кромка (պատմվածք, 1967)
* Каскадёр (պատմվածք, 1967)

### «Բացատներ» շարք
* Пробелы (рассказ, 1985)
* Что говорит профессор (повесть, 1984)

### «Ժերնովը և սոցիալական գործընթացները» շարք
* Жернов и поимка
* Ժերնովը և բաոբաբները
* Ժերնովը և մասոնները
* Ժերնովը և վուդու պաշտամունքը
* Ժերնովը և հեղափոխությունը

### «Փոքր շվեդուհիները և շրջակայքը» մանրապատումների շարք
* Դեպի հյուսիս և ձախ
* Հիմար, թթվասեր և մեկ
* Զրույց պինգվինի հետ
* Զեղչ
* Սադրանք
* Մերսեդես
* Լիկանտրոպիա
* Անձի երկվություն
* Հին թաղամաս

### Առանձին ստեղծագործություններ
* Երկվորյակների համաստեղություն (Созвездие близнецов, վեպ, 1973)
* Լյուդմիլա (Людмила, վեպ, 2007)
* Ուրվագծեր և ուրվանկարներ (Контуры и силуэты, վիպակ, 1996)

## Գրքեր
* На цыпочках. Повести и рассказы. — СПб: АОЗТ «Журнал „Звезда“», 1997. — 320 с. — ISBN 5-7439-0030-2.
* Контуры и силуэты: Роман. — СПб.: ДЕАН, 2002. — 256 с. — ISBN 5-93630-142-7.
* Людмила. Детективная поэма. — СПб.: Юолукка, 2015.

## Ծանոթագրություններ

## Արտաքին հղումներ
* Борис Дышленко на сайте Премии Андрея Белого
* Борис Дышленко на сайте издательства «ЮОЛУККА»
* Борис Иванович Дышленко в электронном архиве Центра Андрея Белого

 
Կատեգորիա:20-րդ դարի ռուս գրողներ
Կատեգորիա:Ռուս գրողներ